stanford-oval/wikipedia huggingface dataset:
אירוויזיון 2000

| --- | --- |

 מספר התחרות:  45
 גמר:  13 במאי 2000
 מנחים:  קאטיס אלסטרם ואנדרס לונדין
 רשת השידור המפיקה:  שוודיה SVT
 מיקום האירוע:  שוודיהגלוב ארנה, סטוקהולם, שוודיה
 השיר הזוכה:  דנמרק דנמרק – "עופי על כנפי האהבה" (האחים אולסן)
 שיטת הניקוד:  כל מדינה מחלקת 1–8, 10 ו-12 נקודות ל-10 השירים האהובים עליה
 מספר משתתפות:  24
 מדינות שמשתתפות לראשונה:  לטביה לטביה
 מדינות שחוזרות לאחר פרישה:  פינלנד פינלנד מקדוניה הצפונית מקדוניה הצפונית רוסיה רוסיה  שווייץ שווייץ רומניה רומניה
 מדינות שפרשו מהתחרות:  פורטוגל פורטוגל  סלובניה סלובניה  ליטא ליטא  בוסניה והרצגובינה בוסניה והרצגובינה  פולין פולין
 המדינות המשתתפות
 
   המדינות המשתתפות   מדינות שהשתתפו בעבר, אך לא בשנה זו
 → אירוויזיון 1999 אירוויזיון 2001 ← 
 
אירוויזיון 2000, התחרות הארבעים וחמש במספר, נערך ב-13 במאי 2000 בסטוקהולם, שוודיה בבניין האריקסון גלוב, לאחר ניצחונה של שרלוט נילסן באירוויזיון 1999 בירושלים. הייתה זו הפעם הראשונה מאז 1996 שהתחרות נערכה בשטחה המרכזי של אירופה. לעומת זאת, התחרות הייתה השנייה במספרה שנערכה בסטוקהולם, אך הפעם הרביעית שהאירוויזיון נערך בשוודיה. מנחי התחרות הפעם היו העיתונאים ומנחי הטלוויזיה קאטיס אלסטרם ואנדרס לונדין.
גלובן אריקסון (בקצרה: 'הגלובן'), באותו הזמן, היה המבנה הגדול ביותר שאירח את האירוויזיון – 16,000 מושבים. סרטוני הקישור בין שיר לשיר (בסלנג האירוויזיון: הגלויות) הציגו את חיי היום-יום של שוודיה. הלוגו של התחרות, שפתיים פתוחות, נבחר על ידי הרשות השוודית (SVT), ותואר על ידי מעצביו כך: "שפתיים חושניות, אך עם זאת מסוגננות, שנועדו לייצג שיר, דו-שיח ונאום", והיווה השראה יותר מאוחר לעיצוב הלוגו של אירוויזיון 2004.
המדינה שנחשבה ל'פייבוריטית' בתחרות הייתה אסטוניה, שהוללה על ידי המעריצים והוכתרה כשיר האהוב של המעריצים. אך מרגע תחילת ההצבעה, תפסה דנמרק את מקומה במעלה הטבלה, כשבסופו של דבר הביסה את רוסיה שהגיעה למקום השני עם 140 נקודות. דנמרק זכתה בתחרות בפעם השנייה מאז זכייתה באירוויזיון 1963. צמד האחים אולסן ניסו בעבר להשתתף בתחרות כמה פעמים, ביחד ולחוד, ללא הצלחה. לקראת אירוויזיון 2000 הגשימו את כמיהתם להשתתף באירוויזיון וצברו 195 נקודות עם שירם "Fly on the Wings of Love" ("עופי על כנפי האהבה"). למקום השישי הגיעה אירלנד. רוסיה יוצגה בשיר "Solo" בביצוע הזמרת אלסו וסיימה במקום השני עם 140 נקודות אך לא השלימה עם התוצאה ודרשה לפסול את השיר הדני. לטביה, בהופעת הבכורה שלה, הגיעה למקום השלישי.
רקע

יוון, סלובקיה והונגריה החליטו שלא להשתתף בשל בעיות כלכליות. חמש המדינות עם הממוצע הנמוך ביותר של המיקומים מאירוויזיון 1995 עד אירוויזיון 1999 (פורטוגל, סלובניה, ליטא, בוסניה והרצגובינה ופולין) נאלצו לפנות את מקומן בשנה זו לטובת מדינות שחזרו לתחרות.
לראשונה בשנה זו, יצא לאור התקליטור הרשמי; הוא הכיל את כל שירי המדינות המשתתפות וניתן לקנייה באירופה. אמנם אותו הדבר קרה בשנה הקודמת, אך לא כל השירים הוכנסו אליו.
כמו תמיד, היו גם ויכוחים ומחלוקות בנוגע לחלק מהשירים. ישראל, שפתחה את התחרות, שלחה את להקת פינגפונג עם השיר "שמייח". הלהקה הניפה את דגלי ישראל וסוריה בקריאה לשלום בין שתי האומות. רועי ארד וגיא אסיף, שני גברים מהלהקה אף התנשקו למספר שניות בפזמון. על פי התכנון הראשוני, בפזמון החוזר כל המלווים הישראלים באולם היו אמורים להצטרף ללהקה ולצעוק "שמייח", אולם הלהקה החליטה לשנות נוסח השיר לאנגלית. הלהקה עוררה פרובוקציה כשחברי הלהקה פרסמו כי בכוונתם לעלות לבמה עם דגלי סוריה כדי להעביר מסר של שלום. בנוסף, לדעת רבים, השיר שעסק בבחורה שחשה רגשי אהבה עזים לגבר סורי היה קינקי וילדותי למדי. רשות השידור אסרה עליהם לעלות עם דגלי סוריה, אך אלה איימו לחזור לארץ בלא להופיע. בשלב מסוים ביקשה רשות השידור הישראלית ממארגני התחרות לבטל את השתתפותה של ישראל בטענה שחברי פינגפונג מיצגים את עצמם ולא את ישראל, אך זה היה מאוחר מדי מבחינה מעשית. בסופו של דבר, בניגוד  לדרישת רשות השידור, בחרו חברי הלהקה לעלות לבמה עם דגלי סוריה, מה שעורר כעס גדול בישראל.
לעומתם, רוסיה, שהייתה נחושה במיוחד לנצח באותה שנה, מחתה על ניצחון דנמרק ודרשה לפסול את השיר, אחרי ששומשו בו אפקטים מיוחדים שעיבו את קולם של האחים אולסן והעניקו להם מין קול אלקטרוני בחלק קטן מהשיר. הבקשה נדחתה על ידי איגוד השידור האירופי. בהולנד, רשות השידור ההולנדית החליטה לקטוע את חציה השני של התחרות בגלל שריפות ענק שפרצו מוקדם יותר באותו היום, לטובת חדשות ועדכונים. כתוצאה מכך, הולנד לא הצביעה תחת שיטת ההצבעה הטלפונית אלא תחת חבר שופטים מיוחד.
התחרות שודרה גם בקנדה, אוסטרליה, יפן, ארצות הברית, ולראשונה גם באינטרנט.
השירים

| סדר | מדינה | שפה | ביצוע | שיר | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | ישראל ישראל | עברית | פינג פונג | Be happy | שמייח | 22 | 7 |
| 2 | הולנד הולנד | אנגלית | לינדה | No goodbyes | בלי להפרד לשלום | 13 | 40 |
| 3 | בריטניה בריטניה | אנגלית | ניקי פרנץ' | Don't play that song again | אל תנגן את השיר הזה שוב | 16 | 28 |
| 4 | אסטוניה אסטוניה | אנגלית | אינס | Once in a lifetime | פעם בחיים | 4 | 98 |
| 5 | צרפת צרפת | צרפתית | סופיה מסטארי | On aura le ciel | יהיו לנו את השמיים | 23 | 5 |
| 6 | רומניה רומניה | אנגלית | טקסי | The moon | הירח | 17 | 25 |
| 7 | מלטה מלטה | אנגלית | קלודט פאצ'ה | Desire | תאווה | 8 | 73 |
| 8 | נורווגיה נורווגיה | אנגלית | Charmed | My heart goes Boom | הלב שלי פועם חזק | 11 | 57 |

| 9 | רוסיה רוסיה | אנגלית | אלסו | Solo | לבד | 2 | 155 |

| 10 | בלגיה בלגיה | צרפתית | נטלי סורס | Envie de vivre | המשאלה לחיות | 24 | 2 |
| 11 | קפריסין קפריסין | יוונית ואיטלקית | Voice | Νόμιζα | האמנתי | 21 | 8 |
| 12 | איסלנד איסלנד | אנגלית | אוגוסט ותלמה |  !‏Tell me | ספר/י לי! | 12 | 45 |
| 13 | ספרד ספרד | ספרדית | סרפין זובירי | Colgado de un sueño | נאחז מתוך חלום | 18 | 18 |
| 14 | דנמרק דנמרק | אנגלית | האחים אולסן | Fly on the Wings of Love |  עופי על כנפי האהבה | 1 | 195 |
| 15 | גרמניה גרמניה | גרמנית | שטפן ראב | Wadde hadde dudde da?‎ | מה יש לך שם? | 5 | 96 |
| 16 | שווייץ שווייץ | איטלקית | ג'יין בוגאר | La vita cos'è | מהם החיים? | 20 | 14 |
| 17 | קרואטיה קרואטיה | קרואטית | גוראן קראן | Kad zaspu anđeli | כשהמלאכים ישנים | 9 | 70 |
| 18 | שוודיה שוודיה | אנגלית | רוגר פונטארה | When spirits are calling my name | כשהרוחות קוראות בשמי | 7 | 88 |
| 19 | מקדוניה מקדוניה | מקדונית ואנגלית | XXL | ‎100% te ljubam (100% те љубам) | אוהבת אותך, 100% | 15 | 29 |
| 20 | פינלנד פינלנד | אנגלית | נינה אוסטרם | A little bit | קצת | 18 | 18 |

| 21 | לטביה לטביה | אנגלית | בריינסטורם | My star | הכוכב שלי | 3 | 136 |
| 22 | טורקיה טורקיה | טורקית | פנאר אייהן ו-S.O.S. | Yorgunum anla | הבן, אני תשושה | 10 | 59 |
| 23 | אירלנד אירלנד | אנגלית | אימון טול | Millenium of love | מילניום של אהבה | 6 | 92 |
| 24 | אוסטריה אוסטריה | אנגלית | Rounder Girls | All to you | הכל בשבילך | 14 | 34 |
מגישי הניקוד

ישראל ישראל – יואב גינאי
הולנד הולנד – מרליין
בריטניה בריטניה – קולין ברי
אסטוניה אסטוניה – אוולין סמואל
צרפת צרפת – מארי מרים
רומניה רומניה – אנדראה מרין
מלטה מלטה – ואלרי ולה
נורווגיה נורווגיה – מאריט אסליין
רוסיה רוסיה – ז'אנה אגאלקובה
בלגיה בלגיה – תומאס ואן האם
קפריסין קפריסין – לוקאס האמאטסוס
איסלנד איסלנד – ראגנהיידור אלין קלאוסן
ספרד ספרד – הוגו דה קמפוס
דנמרק דנמרק – מייקל טאצ'ל
גרמניה גרמניה – אקסל בולטהאופסט
שווייץ שווייץ – אסטריד וון סטוקר
קרואטיה קרואטיה – מרקו רסיקה
שוודיה שוודיה – מאלין אקנדר
מקדוניה מקדוניה – סנדרה טודורובסקה
פינלנד פינלנד – פיה מאקינן
לטביה לטביה – לאוריס רייניקס
טורקיה טורקיה – אוסמן ירקן
אירלנד אירלנד – דרק מוני
אוסטריה אוסטריה – דודו רושצ'יץ'
ישראל באירוויזיון 2000

ישראל שלחה את להקת פינג פונג לייצג אותה בתחרות.
הלהקה גרמה פרובוקציה כאשר חברי הלהקה פרסמו כי בכוונתם לעלות לבמה עם דגלי סוריה על מנת להעביר מסר של שלום בין שתי האומות. למרות איומי רשות השידור, בחרו חברי הלהקה לעלות לבמה עם דגלי סוריה, וצעד זה עורר תרעומת בקרב רשות השידור ואף זכה לגינוי מצד ועדת החינוך, התרבות והספורט בכנסת.
השיר סיים במקום ה-22 מתוך 24 משתתפות עם 7 נקודות בלבד (6 מצרפת ו-1 ממקדוניה).
אללטיטאן

| אללטיטאן |
| --- | --- |

תקופה
קרטיקון עליון, 96.5–89.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אללטיטאן
מין:: Elaltitan lilloi
שם מדעי
 Elaltitan

אללטיטאן (שם מדעי: Elaltitan) הוא סוג של דינוזאור זאורופוד מקבוצת הטיטאנוזאורים שהתקיים במשך הקרטיקון העליון (בין הקנומן לטורון) בפטגוניה לפני 96.5 עד 89.3 מיליון שנה מזמננו. הוא קרוי על שם האל אלל "Elal", מהתרבות של אנשי תהולצ'ה החיים בצ'ובוט, ארגנטינה שם ממצאיו התגלו לצד הסיומת "טיטאן", ענק מהמיתולוגיה היוונית. הסוג תואר ב-2012 ונכלל בו מין אחד - Elaltitan lilloi.
האללטיטאן היה קרוב לארגירוזאורוס ולאנטארקטוזאורוס והגיע למשקל של 35 עד 42.5 טון בממוצע, כשבעבר סברו שהיה גדול כמו האנטארקטוזאורוס. נמצאו מהמאובנים רק עצמות גפיים, עצמותי ירכיים, צלעות וחוליות גב אך ללא צוואר וגולגולת. מדידה של עצם הירך של פרט אחד הגיע ל-231 ס"מ. הוא היה בעל קשתות עצביות גבוהות בחוליות הזנב ובעל גב שנטה מעט קדימה, עקב מבנה חגורת הכתפיים הרחבה. הוא ניזון מעלי צמחייה כמו מחטניים או ציקסיים שצמחו בסביבתו.
ב-2020 החוקרים מלינה-פרץ (Molina-Perez) ולארמנדי (Larramendi) הסיקו שהדינוזאור הגיע רק למשקל 23 טונות ולאורך 20 מטרים
הערות שוליים

↑  Mannion, P. D.; Otero, A. (2012). "A reappraisal of the Late Cretaceous Argentinean sauropod dinosaur Argyrosaurus superbus, with a description of a new titanosaur genus". Journal of Vertebrate Paleontology. 32 (3): 614–638.
↑  Molina-Perez & Larramendi (2020). Dinosaur Facts and Figures: The Sauropods and Other Sauropodomorphs. New Jersey: Princeton University Press. p. 266.
אירואסיה

ערך זה עוסק בשם כולל ליבשות אירופה ואסיה. אם התכוונתם למדינה בדיונית פרי עטו של ג'ורג' אורוול, ראו .
| --- | --- |

 שטח:  54,759,000 קמ"ר
 אוכלוסייה:  5,041,175,000 (2013)
 מדינות:  ~90
 אזור זמן:  UTC−1 עד UTC+12
 ערים מרכזיות:  צ'ונגצ'ינג
תצלום לוויין של אירואסיה
אירואסיה הוא שמה של יבשת-על הכוללת את יבשות אירופה ואסיה, שהתכנסו בתהליך טקטוני לרצף יבשתי.
אירואסיה מהווה 10.6% משטחי כדור הארץ (36.2% מהשטחים היבשתיים שלו). מעל לחמישה מיליארד בני אדם מתגוררים ביבשת זו (72.5% מאוכלוסיית העולם: 60% באסיה ו-12.5% באירופה).
בגלל הרצף הטריטוריאלי בין אירופה לאסיה, נוצרו בגבול ביניהן מספר מדינות ששטחן מתחלק בין אירופה במערב לאסיה במזרח. הבולטת בהן היא רוסיה, שמשתרעת על מרבית אירואסיה. מדינות טרנס-יבשתיות נוספות הן קזחסטן, גאורגיה, אזרבייג'ן, טורקיה, ארמניה. בנוסף, קפריסין נמצאת כולה באסיה אולם היא נחשבת לעיתים קרובות "אירופאית" מסיבות היסטוריות ותרבותיות, יחד עם קרבתה היחסית ליבשת, והיא אף חברה באיחוד האירופי.
את אירואסיה נהוג להחשיב לעיתים רבות כיבשת-על אחת עם אפריקה (יבשת "אירואפרסיה").
ההפרדה בין אירופה לאסיה

ההפרדה בין היבשות נעשית מטעמים תרבותיים ומנקודת מבט אירופוצנטרית, על אף שההבדלים בין אזורים שונים בתוך אסיה גדולים לא פחות מן ההבדלים בין אסיה לאירופה, ועל אף שמבחינות רבות מהוות אסיה ואירופה רצף אחד. הראשונים שהבדילו בין אירופה לאסיה, היו היוונים הקדומים. לאורך השנים התנהל ויכוח ער (הנמשך עד ימינו) באשר לגבול המדויק בין אירופה לאסיה. בימינו מקובל לקבוע גבול זה על-פי ניסוחו של פיליפ יוהאן (Philip Johan von Strahlenberg) מהמאה ה-18. הוא הגדיר את הגבול בין היבשות בקו שעובר לאורך הים האגאי, מצר הדרדנלים, ים מרמרה, מצר הבוספורוס, הים השחור, הקווקז, הים הכספי, נהר אורל והרי אורל.
גאולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רוב אירופה ואסיה ממוקמת על אותו לוח טקטוני, על הלוח האירואסייתי. אך דרום היבשת, ממוקמת על הלוח הערבי והלוח ההודי; במזרח היבשת שוכן הלוח הפיליפיני. אירואסיה נוצרה כיבשת לפני 325 עד 375 מיליון שנים.
היסטוריה > התקופה הפרהיסטורית

לאחר יישובה של אירואסיה על ידי האדם הנבון, החלו להתפתח בה ציוויליזציות חשובות, אשר היו בעלות תפקיד היסטורי חשוב במהלך תקופה הפרהיסטורית ובעת העתיקה (סין, הודו, מסופוטמיה ועוד).
בספרו "רובים, חיידקים ופלדה" מתאר ג'ארד דיימונד את אירואסיה כיבשת הדומיננטית לאורך ההיסטוריה, בהשוואה לאלה האחרות. כסיבה לכך, הוא מביא טיעונים רבים, אך העיקרים שבהם הם שביבשת זו ישנה קלות יתר של התפשטות צמחים ובעלי חיים המתאימים לביות. ג'ארד דיימונד נוהג לכלול באירואסיה גם את צפון אפריקה, בשל הדמיון בין תושבי האזור לאלה שבאירואסיה, וכן בשל הדמיון האקלימי - אותן רצועות אקלימיות הנמשכות לאורך אירואסיה, ממזרח למערב, עד האוקיינוס האטלנטי.
היסטוריה > העת העתיקה וימי הביניים

דרך המשי קישרה לאורך ההיסטוריה בין התרבויות ברחבי היבשת, אשר ניהלו יחסי גומלין האחת עם השנייה, בין אם מדובר במסחר והעברת טכנולוגיות, ובין אם מדובר במלחמות. ההתפתחות הטכנולוגית שלפני המהפכה התעשייתית התרחשה באיטיות, כאשר כל פיתוח נבנה על קודמו, אך הוא לא פסק לעולם. למשל, החקלאות של ימי הביניים המאוחרים באירופה הייתה יעילה פי כמה מזו שבתקופת האימפריה הרומית, וזאת בשל פיתוחים כגון רתמת חזה לסוסים, אשר גרמה לסוס למשוך את המשא אופקית, ובכך איפשרה סחיבת משאות כבדים בהרבה. במיוחד ניתן כעת היה לרתום לסוס מחרשה. אמנם הרתמה הייתה מוכרת בסין החל מהמאה ה-3 לפנה"ס, אך היא הגיעה לאירופה רק בסביבות שנת 600 לספירה. דוגמה אחרת היא בניית טחנות רוח וטחנות מים, פיתוח שלא היה מוכר בתקופה העתיקה והגיע לאירופה מארצות האסלאם. במילים אחרות, החלוקה לתקופה קלאסית מתקדמת, ימי ביניים של שקיעה ולאחריהם התקדמות מחודשת היא מוטעית ומטעה. התמונה האמיתית היא של התפתחות טכנולוגית תמידית, כאשר סין הייתה המקור לרוב הפיתוחים, ובמידה פחותה גם ארצות האסלאם. לאורך זמן אומצו הפיתוחים בכל רחבי אירואסיה, כאשר הם מגיעים לכל מקום בזכות הסחר ההולך וגובר בין המרכזים השונים ובאמצעות התרחבות שטח הפנים של המרכזים עצמם.
אין פירושו של דבר כי לא היו שקיעות מקומיות, כגון באירופה שלאחר התמוטטות האימפריה הרומית. אך הדבר אינו סותר את המגמה הרחבה שהתחוללה ברחבי אירואסיה. בנוסף יש לזכור, כי אירופה של אותה תקופה הייתה ציוויליזציה פריפריאלית באירואסיה.
ההתפתחות הטכנולוגית הביאה בעקבותיה לגידול בפריון העבודה, דבר שאיפשר גידול באוכלוסייה הלא חקלאית שבערים, התמקצעות רבה יותר של פקידים ובעלי מלאכה ומורכבות הולכת וגדלה של הציוויליזציה. הצטבר הון מספיק, אשר לראשונה, בסין, רמז לאפשרות של פריצת מהפכה תעשייתית. במאה ה-12, סין של שושלת סונג הייתה ללא כל ספק הציוויליזציה המתקדמת ברחבי יבשת אירואסיה. די אם נזכיר את הדפוס, את הנייר, את אבק השרפה והמצפן - כולם פותחו לראשונה בסין והתפשטו ממנה לשאר אירואסיה. בנוסף, לסין של שושלת סונג הייתה מערכת פיננסית מתקדמת של שטרות במחזור. ולכן, חוקרים רבים העלו השערה שסין של שושלת סונג, בייחוד בתחילת המאה ה-13, עמדה בפתחה של מהפכה תעשייתית, אלא שאז היא נכבשה בידי המונגולים אשר טרפו את הקלפים. השערה זו אינה מקובלת על כלל החוקרים.
היסטוריה > העת החדשה

במציאות כפי שהתרחשה, המהפכה התעשייתית פרצה במאה ה-18 באירופה. אירופה, אשר במשך רוב האלף השני הייתה ציוויליזציה פריפריאלית באירואסיה, מפגרת מבחינה טכנולוגית, עקפה את שאר המרכזים. ניתן לומר כי העולם בו אנו חיים במאה ה-21 הוא תוצר של תהליכים שהתרחשו בה. יש לכך שלושה הסברים בידי החוקרים:
אירופה כלל לא פיגרה ושהחל מהרנסאנס במאה ה-14 התפתחו מאפיינים ייחודיים בתרבות האירופית אשר איפשרו מאוחר יותר את הפריצה הגדולה של המהפכה התעשייתית.
התמורה חלה במאה ה-17 בד בבד עם המהפכה המדעית ועד אז אירופה אכן הייתה פחות מתקדמת משאר המרכזים, על אף המסעות בימים (לפי הודג'סון).
עד למהפכה התעשייתית ממש אירופה הייתה בפיגור ביחס לשאר המרכזים ורק הצטברות של צירופי מקרים, אותם הם מפרטים, הביאה לידי כך שהמהפכה התעשייתית פרצה דווקא באירופה.
ההתפרצות הטכנולוגית שחלה באירופה בעקבות המהפכה התעשייתית הייתה אקספוננציאלית ולא איפשרה שום סיכוי להתמודדות מולה של המרכזים האחרים. אך הדבר החשוב להדגיש הוא כי לא ניתן להסביר את המהפכה התעשייתית במנותק מההתפתחויות של האלף השני בכל רחבי אירואסיה. הייתה זו ההצטברות האטית אך מתמדת של פיתוחים טכנולוגיים שקדמו למהפכה התעשייתית, אשר איפשרו את קיומה. ורוב פיתוחים אלה מקורם בסין[דרוש מקור].
שימוש גאופוליטי במונח

בגאופוליטיקה, נהוג להשתמש במונח, כמציין את אזורי המפגש בין אירופה ואסיה. רוסיה, קזחסטן, הקווקז, המזרח התיכון וכו'. הגדרה זו משתנה בין החוקרים, ולעיתים אף נהוג להשמיט ממנו את רוסיה.
רוב החוקרים נוהגים להחשיב אזור זה כאזור בלתי יציב מבחינה פוליטית, אך כחשוב מבחינה אסטרטגית.
ראו גם

היסטוריה של אירופה
היסטוריה של אסיה
הערות שוליים

↑  העיר הגדולה בה, איסטנבול, שוכנת חלקה באסיה וחלקה באירופה
| --- | --- |
בקרת זהויות :  NLI: 987007558087505171  GND: 4015685-0  LCCN: sh85045617  NARA: 10044501  NKC: ge134154  SELIBR: 144484  VIAF: 239429852   WorldCat (עם VIAF): 239429852 
דרכי המשי
אירוויזיון 1998

| --- | --- |

 מספר התחרות:  43
 גמר:  9 במאי 1998 
 מנחים:  אולריקה ג'ונסון, טרי ווגן 
 רשת השידור המפיקה:  הממלכה המאוחדת BBC
 מיקום האירוע:  הממלכה המאוחדת ארנה ברמינגהאם, הממלכה המאוחדת
 השיר הזוכה:  ישראל ישראל – דיווה
 שיטת הניקוד:  בוטלה ההצבעה דרך חברי שיפוט. קהל הצופים בכל מדינה מצביע טלפונית (חוץ מטורקיה, רומניה והונגריה ששם ישב צוות שיפוט). עשרת השירים האהובים בכל מדינה מקבלים 1–8, 10 ו-12 נקודות
 מספר משתתפות:  25
 מדינות שמשתתפות לראשונה:  מקדוניה מקדוניה
 מדינות שחוזרות לאחר פרישה:  ישראל ישראל בלגיה בלגיה פינלנד פינלנד רומניה רומניה סלובקיה סלובקיה
 מדינות שפרשו מהתחרות:  איטליה איטליה אוסטריה אוסטריה בוסניה והרצגובינה בוסניה והרצגובינה  דנמרק דנמרק איסלנד איסלנד רוסיה רוסיה
 סיימו עם 0 נקודות:  שווייץ שווייץ
 המדינות המשתתפות
 
   המדינות המשתתפות   מדינות שהשתתפו בעבר, אך לא בשנה זו
 → אירוויזיון 1997 אירוויזיון 1999 ← 
 
אירוויזיון 1998 נערך זו השנה ה-43. הוא התקיים ב-9 במאי 1998 באולם הלאומי שבבירמינגהאם, הממלכה המאוחדת. הגישו אותו טרי ווגן ואולריקה ג'ונסון. ווגן, שהיה ידוע בחיבתו לתחרות מאז החלה, שיחק תפקיד כפול: בנוסף להנחיה, הוא גם קריין בטלוויזיה באותו ערב ב-BBC ששידר את התחרות.
דנה אינטרנשיונל מישראל ניצחה באירוויזיון זה עם השיר "דיווה". הזמרת משכה תשומת לב ניכרת גם בישראל וגם באירופה, כיוון שעברה ניתוח להתאמה מגדרית בשנת 1993, והייתה לזמרת הטרנסקסואלית הראשונה שהופיעה על בימת התחרות, וגם ניצחה בה.
תחרות זו הייתה אחת הצמודות ביותר בתולדות האירוויזיון. ישראל ומלטה הובילו לסירוגין, ולאחר הקראת הנקודות של צוות השיפוט של טורקיה, נוצר שוויון בין ישראל ומלטה – 166 נקודות לכל אחת. צוות השיפוט האחרון היה של מקדוניה. ישראל קיבלה 8 נקודות ושמה של מלטה עדיין לא הוזכר. לאחר שצוות השיפוט של מקדוניה העניק 10 נקודות לממלכה המאוחדת, ישראל עדיין הובילה, אך בעוד רבים ציפו כי מלטה, שזכתה לניקוד גבוה מרוב המדינות, תקבל את 12 הנקודות ותעקוף את ישראל, הפתיעו המקדונים שבחרו להעניק את 12 הנקודות שלהם לקרואטיה. כך זכתה ישראל בתחרות בפעם השלישית בתולדותיה. ישראל קיבלה מספר נקודות כלשהו מ-21 מתוך 24 המדינות שהשתתפו מלבדה (המדינות שלא נתנו ניקוד כלל לישראל היו קרואטיה, הונגריה וסלובקיה). לעומתה, הממלכה המאוחדת שסיימה במקום השני, קיבלה נקודות מכל המדינות המשתתפות מלבדה. במהלך השידור החי, קיבלה ישראל דוז פואה (12 נקודות) 4 פעמים (מצרפת, ספרד, מלטה ופורטוגל). לאחר התחרות, בוצע תיקון בהצבעותיה של ספרד, אשר לא נתנה לגרמניה ניקוד כלל במהלך השידור החי, אך למעשה הייתה אמורה לתת לה 12 נקודות, ולישראל 10 בלבד. תיקון זה לא השפיע על זכייתה של ישראל.
זו הייתה השנה השלישית ברציפות שבה המדינה המארחת מסיימת במקום השני, לאחר אירלנד ב-1997 ונורווגיה ב-1996.
מקדוניה, שהשתתפה תחת השם "FYR Macedonia" – קיצור של "Former Yugoslav Republic of Macedonia", "הרפובליקה היוגוסלבית לשעבר של מקדוניה", לקחה חלק בתחרות בפעם הראשונה, אחרי שנדחתה מאירוויזיון 1996. בלגיה, פינלנד, ישראל, רומניה וסלובקיה חזרו לתחרות לאחר שלא השתתפו בה שנה קודם לכן. אוסטריה, בוסניה והרצגובינה, דנמרק, רוסיה ואיסלנד לא השתתפו בשל מקומות נמוכים בחמש השנים שקדמו לאירוויזיון הנוכחי. רשות השידור האיטלקית החליטה לפרוש מהתחרות.
יוון סיימה את התחרות עם 12 נקודות שקיבלה מקפריסין. רומניה סיימה את התחרות עם 6 נקודות שקיבלה מישראל.
רקע

אירוויזיון 1998 היא שנה בעלת חשיבות לאירוויזיון מכמה סיבות: ראשית, הייתה זו השנה האחרונה בה הועלתה תזמורת לבימת התחרות. יוון, צרפת (למעט הכינור), שווייץ, מלטה, ישראל ובלגיה – כולן העדיפו להופיע עם פלייבק. מצד שני, גרמניה וסלובניה כן הציגו מנצח לתזמורת, אף על פי שהופיעו עם פלייבק.
מעבר לכך, בשנה זו הופסקה ההצבעה על ידי חבר שופטים והחלה שיטת הטלווטינג, כך שכל מי שחפץ בהצבעה יכול היה להצביע למדינות המשתתפות (חוץ מהמדינה בה הוא מתגורר). בנוסף, זה היה האירוויזיון האחרון שבו יושם חוק השפה – שחייב את כל המדינות המשתתפות להופיע בלשון המדינה ממנה האמנים מגיעים. האירוויזיון גם זכור בזכות ההצבעה המותחת, כשהמדינה המנצחת התגלתה רק בהצבעה האחרונה.
רגע מביך בשלב ההצבעה היה בתורה של הולנד: קוני ואנדנבוס שייצגה את המדינה באירוויזיון 1965 ציינה שהשתתפה בתחרות בעבר, ואולריקה ג'ונסון המנחה השיבה, "לפני זמן רב, כן?" – תגובה שגררה צחוק וקריאות בוז מהקהל. למעשה, ונדנבוס היא זו שאמרה שהשתתפה לפני זמן רב והמנחה רק חזרה על דבריה, אך הקהל לא שמע זאת עקב הרעש באולם וכך נוצר הרושם השגוי כאילו ג'ונסון לעגה לגילה.
רוסיה ואיטליה לא שידרו את התחרות עקב פרישתן. למעשה באותה שנה רוסיה תכננה להשתתף, אך הממוצע הנמוך לא
אפשר לה לגשת בסופו של דבר לתחרות.
השירים

| סדר | מדינה | שפה | ביצוע | שם השיר בשפת מקור | שם השיר בעברית | מיקום | ניקוד |
| --- | --- | --- | --- | --- | --- | --- | --- |
| 1 | קרואטיה קרואטיה | קרואטית | דניאלה | Neka mi ne svane | שהשחר לא יעלה | 5 | 132 |
| 2 | יוון יוון | יוונית | טאלאסה | Μια κρυφή ευαισθησία | אשליה סודית | 20 | 12 |
| 3 | צרפת צרפת | צרפתית | מארי-לין | Où aller | לאן ללכת | 24 | 3 |
| 4 | ספרד ספרד | ספרדית | מיקל הרסוג | Que voy a hacer sin ti | מה אעשה בלעדייך? | 16 | 21 |

| 5 | שווייץ שווייץ | גרמנית | גונבור | Lass ihn | תני לו | 25 | 0 |
| 6 | סלובקיה סלובקיה | סלובקית | קטרינה חספרובה | Modlitba | תפילה | 21 | 8 |
| 7 | פולין פולין | פולנית | סיקסטין | To takie proste | זה קל | 17 | 19 |
| 8 | ישראל ישראל | עברית | דנה אינטרנשיונל | Diva | דיווה | 1 | 174 |
| 9 | גרמניה גרמניה | גרמנית | גילדו הורן | Guildo hat euch lieb!‎ | גילדו אוהב אתכם! | 8 | 74 |

| 10 | מלטה מלטה | אנגלית | קיארה | The one that I love | האחד שאני אוהבת | 3 | 166 |
| 11 | הונגריה הונגריה | הונגרית | צ'ארלי | A holnap már nem lesz szomorú | העצבות תיעלם מחר | 23 | 4 |
| 12 | סלובניה סלובניה | סלובנית | וילי רסניק | Naj bogovi slišijo | תנו לאלים לשמוע | 18 | 17 |
| 13 | אירלנד אירלנד | אנגלית | דון מרטין | Is always over now?‎ | האם 'תמיד' נגמר עכשיו? | 9 | 64 |
| 14 | פורטוגל פורטוגל | פורטוגזית | עלמה לוזה | Se eu te pudesse abraçar | אם יכולתי לחבק אותך | 11 | 37 |
| 15 | רומניה רומניה | רומנית | מלינה אולינסקו | Eu cred | אני מאמינה | 22 | 6 |

| 16 | הממלכה המאוחדת הממלכה המאוחדת | אנגלית | אימאני | Where are you?‎ | איפה אתה? | 2 | 167 |
| 17 | קפריסין קפריסין | יוונית | מיכאליס חדזיאניס | Genesis | בריאה | 11 | 37 |
| 18 | הולנד הולנד | הולנדית | אדסיליה רומבלי | Hemel en aarde | שמיים וארץ | 4 | 151 |
| 19 | שוודיה שוודיה | שוודית | ייל יונסון | Kärleken är...‎ | האהבה היא... | 10 | 53 |
| 20 | בלגיה בלגיה | צרפתית | מלאני קול | Dis oui | אמור כן | 6 | 123 |
| 21 | פינלנד פינלנד | פינית | אדי | Aava | מרחב פתוח | 15 | 22 |
| 22 | נורווגיה נורווגיה | נורווגית | לארס פרדריקסן | Alltid sommer | תמיד קיץ | 7 | 81 |
| 23 | אסטוניה אסטוניה | אסטונית | קויט טומה | Mere lesped | ילדי הים | 11 | 37 |
| 24 | טורקיה טורקיה | טורקית | טוזמן | Unutamazsın | את לא יכולה לשכוח | 14 | 26 |
| 25 | מקדוניה מקדוניה | מקדונית | ולאדו ינבסקי | Не зори, зоро | שחר, אל תעלה | 19 | 16 |
מגישי הניקוד

קרואטיה קרואטיה – דאבור משטרוביץ'
צרפת צרפת – מארי מרים
ישראל ישראל – יגאל רביד
גרמניה גרמניה – ננה
פורטוגל פורטוגל – לוסיה מוניז
רומניה רומניה – אנקה צורקשיו
הולנד הולנד – קוני ואנדנבוס
אסטוניה אסטוניה – אורבה טידוס
אזכורים בתרבות הפופולרית

בסדרת הטלוויזיה הישראלית "קופה ראשית" מוזכר אירוויזיון 1998 כזה שבו ייצגה להקתו של אנטולי קירלנקו את מולדובה עם השיר "מלדאבסקי פלאצ'י" ("תליין מולדובי"). השיר זכה כביכול במקום האחרון  ("אחרי מלטה"), מה שהביא את אנטולי לברוח לישראל, לשנות את שמו ולהסתיר את עברו לאור הבושה הרבה שגרם למולדתו. בהמשך מתברר כי הופעתה של הלהקה הייתה זו שהיוותה השראה לקריירת השירה של נטע ברזילי. במציאות לא השתתפה מולדובה באירוויזיון 1998, והשתתפותה הראשונה בתחרות נרשמה רק ב-2005. מלטה, שמוזכרת כמי שזכתה במקום הלפני אחרון, זכתה במציאות במקום השלישי אחרי דו-קרב צמוד עם ישראל, שזכתה כאמור במקום הראשון.
אירינה ז'וראבסקה

| --- | --- |

 לידה:  14 בינואר 1990 (בת 34) קייב, ברה"מ 
 מדינה:  אוקראינה 
 פרופיל ב-IMDb
 
אירינה ז'וראבסקה (באוקראינית: Ірина Журавська; נולדה ב-14 בינואר 1990) היא דוגמנית אוקראינית.
ביוגרפיה

ז'וראבסקה נולדה בקייב, ב-2008 נבחרה ל"מיס אוקראינה" ובאותה עת למדה אנגלית באוניברסיטה הפדגוגית של קייב, עקב היותה קרובת משפחה של ממלא מקום ראש עיריית קייב ויטלי זורבסקי ולאחר מכן יועצו של הנשיא ויקטור ינוקוביץ', הועלו שמועות מצד המתמודדות הנוספות בתחרות לפיהם קרבה זו הושפעה על זכייתה, אך הוא הכחיש כל קשר לדבר ולתחרות. היא ייצגה את מדינתה בתחרות מיס עולם 2008 ועלתה לשלב חמש עשרה המועמדות הסופיות. בנוסף הייתה סגנית בפרויקט הכישרונות של התחרות (Miss World Talent) שבמסגרתה כל אחת מהמתמודדות הציגה כישרון ייחודי. כדוגמנית היא עבדה עבור מספר מעצבים והופיעה במספר פרסומות לטלוויזיה.
ז'וראבסקה הציגה את תוצאות הניקוד האוקראיני באירוויזיון 2010.
אירינה יונסקו

| --- | --- |

 לידה:  3 בספטמבר 1930 הרובע הארבעה-עשר של פריז, צרפת 
 פטירה:  25 ביולי 2022 (בגיל 91) הרובע השנים-עשר של פריז, צרפת 
 שם לידה:  Irène Ionesco 
 מדינה:  צרפת 
 irina-ionesco.com
 
אירינה יונסקו (בצרפתית: Irina Ionesco;‏ 3 בספטמבר 1930 – 25 ביולי 2022) הייתה צלמת צרפתייה.